มีอาการปวดเมื่อยตัวมาก ร่างกายอ่อนเพลีย เพลียขึ้นขั้นที่เดินตลาดก็เดินไม่ได้นาน หลังจากนั้นมีไข้ ตัวร้อนเบื่ออาหาร ทานอะไรไม่ได้ อาเจียนออกมา 2-3 วัน ไม่มีไข้ แต่มีอาการไอ แต่ความอ่อนเพลียไม่หายไป ตื่นนอนขึ้นมา ปวดเมื่อยตัวมากๆ หรือเวลากำมือไว้นานๆ จะไม่สามารถแบมือได้ปกติ จะปวดก่อนที่จะแบ หรือนั่งอยู่นาน และเมื่อลุกก็จะปวดขา เมื่อเส้นยืด และล่าสุดวันนี้ แบมือไม่ได้ เส้นที่นิ้วมือยืด งออยู่ ต้องกำแบบ่อยๆ จึงปกติ
สวัสดีค่ะ อาการปวดเมื่อยตามตัว อ่อนเพลีย เบื่ออาหาร กินได้น้อย ดังกล่าวมานั้น ถ้าเป็นเฉียบพลัน อาจนึกถึงสาเหตุจากอาหารเป็นพิษ การมีลำไส้อักเสบหรือติดเชื้อจากการรับประทานอาหารที่ไม่สุกสะอาด กระเพาะอาหารอักเสบหรือมีแผลในกระเพาะอาหาร แต่หากมีไข้ร่วมด้วย อาจนึกถึงสาเหตุต่างๆที่ทำให้เกิดไข้ได้อีกเช่น การมีไข้จากไวรัสที่ไม่จำเพาะเจาะจง ไข้หวัดใหญ่ซึ่งอาจทำให้ปวดเมื่อยตัวได้มาก มักมีอาการเช่นไอ เสมหะ ร่วมด้วย ไข้เลือดออก ไข้จากทางเดินปัสสาวะติดเชื้อ อาจมีปัสสาวะแสบขัดร่วมด้วยได้โดยหากมีไข้จริง วัดไข้ได้เกิน 37.8 องศา ร่วมกับมีอาการอ่อนเพลียมาก กินได้น้อย คลื่นไส้เยอะ ควรไปพบแพทย์เพื่อตรวจร่างกาย ตรวจเลือดเพิ่มเติม ประเมินภาวะขาดน้ำ อาจต้องได้น้ำเกลือหรือยาฆ่าเชื้อที่ตรงกับโรคต่อไปเบื้องต้นดื่มน้ำมากๆ รับประทานอาหารอ่อนๆและสุกสะอาด พักผ่อนให้เพียงพอ กินยาลดไข้และเช็ดตัวได้ทุก 4-6 ชั่วโมง